Špigulė
Špigulė (Piguičius, Špyguitis, Piguitis) – upelis pietryčių Lietuvoje, Šalčininkų rajone, Baltosios Vokės seniūnijoje; Merkio kairysis intakas. Prasideda Rūdninkų girioje, netoli Kuliamo kalno, Šakų pelkėje. Teka miškais į šiaurės vakarus, įteka į Merkį 111,6 km nuo jo žiočių, 5 km į vakarus nuo Baltosios Vokės. Beveik visa vaga patenka į Rūdninkų kraštovaizdžio draustinį. Prie upelio įsikūręs Senųjų Macelių kaimas. Neaišku, kuris vandenvardis yra ankstyvesnis. Apylinkių lietuviai vartoja pavadinimą Špyguitis, kiti pavadinimai gali būti vėlesni perdirbiniai. Pavadinimas, matyt, kilęs iš žodžio špyga.